《贺新郎 登龙池绝顶凭虚阁同云臣远公赋》
清代·陈维崧

极目真空阔。倚巉岩、屋峦竞瘦，老松都活。澒洞荒寒非世境，昏晓阴阳荡割。

更古木、冷烟轇轕。虎迹龙湫经过了，一枝筇、几被罡风夺。

才到得，乱蜂末。

峰巅小阁危堪掇。嵌崎嵚，呀然如窦，拳然如钵。只怕石栏凭不稳，败叶欲随秋脱。

况恰对、崖门初豁。我爱湖光能入望，约他年、再与攀萝葛。

看夜半，阳乌渴。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。